Hjernen og mental sundhed
2025-10-06 19:00 - 20:30 (Europe/Copenhagen) | Biblioteket Hørup, Knøs' Gård 1, Sydals, Syddanmark, 6470, Danmark
Strategier til at reducere stress og fremme trivsel
Hjernen er essentiel for vores mentale sundhed og håndtering af stress. Udsættes vi for vedvarende stress, aktiveres kroppens kamp- og flugtsystem, hvilket frigiver stresshormoner som kortisol og adrenalin. Langvarig stress kan ændre hjernens struktur, især i områder som hippocampus, amygdala og præfrontal cortex, der er vigtige for hukommelse, følelser og beslutningstagning.
Kronisk stress kan forringe hukommelsen, øge risikoen for angst og depression og nedsætte vores evne til at træffe gode beslutninger. Det kan også svække immunsystemet, hvilket gør os mere sårbare over for sygdomme. For at sikre mental sundhed er det vigtigt at have strategier til at reducere stress og fremme trivsel.
Vær med til et underholdende og oplysende foredrag ved Troels W. Kjær, der er en anerkendt hjerneforsker og forfatter. I foredraget vil han fokusere på motion, sund kost, tilstrækkelig søvn, pauser, hjernetræning og stærke sociale forbindelser. Ved at forstå hjernens rolle kan vi bedre håndtere livets udfordringer og bevare mental balance.
Begivenheden foregår her:
Biblioteket Hørup
Knøs’ Gård, Salen, Knøs’ Gård 1, 6470, Sydals
Læs mere om eventet og køb en evt. billet her.

ESG i praksis - Fra lovkrav til strategisk retning og øget konkurrencekraft
2025-10-07 08:30 - 11:00 | Domicilet, Ellegårdvej 36, Sønderborg, 6400
ESG er ikke længere et fremtidsbegreb – det er et forretningsvilkår!
Spørgsmålet er ikke, om din virksomhed skal i gang, men hvordan du kan gribe det an, så det giver mening og skaber reel værdi.
Mange oplever, at ESG kan virke komplekst og tungt, men det behøver det ikke at være. Med den rette viden og de rigtige værktøjer kan ESG blive en løftestang for udvikling, tillid og konkurrencekraft.
Denne formiddag samler vi viden, inspiration og konkrete redskaber, så du får et realistisk billede af, hvordan ESG kan omsættes til handling i netop din virksomhed. Vi giver dig overblikket over lovkravene, viser dig de strategiske muligheder – og slutter af med at give dig en smagsprøve på et digitalt værktøj, der gør arbejdet lettere.

Programmet byder på:
En hyggelig formiddag, hvor vi starter med morgenmad og kaffe/te, mens vi bevæger os ind i programmets tre dele:

ESG-krav og støttemuligheder
Vi åbner dagen med et oplæg ved Tina Eisenhardt fra Erhvervshus Sydjylland, forretningsudvikler på bl.a. Gratis Bæredygtighedstjek af sønderjyske virksomheder. Hun giver dig indblik i de nyeste EU-krav, VSME-standarden og de støttemuligheder, der kan hjælpe dig i gang – så du får styr på, hvad der faktisk forventes af din virksomhed, og hvor du kan finde hjælp til at komme videre.

Fra rapportering til udvikling
Herefter tager Tina Engkær Martin, strategisk forretningsudvikler i E-SG.cloud, dig med ind i det strategiske potentiale i ESG. Hun viser, hvordan ESG kan bruges som et aktivt udviklingsværktøj, der styrker både forretning, brand og kundetillid – i stedet for blot at blive en øvelse i rapportering. Det handler om at skabe mening og retning, frem for blot at sætte flueben.

Digitalt værktøj og Q&A
Vi afslutter med en introduktion til E-SG.clouds digitale ESG-platform, der hjælper virksomheder med at strukturere data og arbejde effektivt med ESG-rapportering. Du får et kig ind i, hvordan teknologien kan gøre ESG lettere at gå til i praksis, og vi runder af med en åben Q&A, hvor du kan stille dine egne spørgsmål.

Du går hjem med:
Klar indsigt i, hvad ESG betyder i praksis for SMV’er – uden at drukne i forkortelser og tunge dokumenter
Inspiration til at se ESG som en strategisk konkurrencefordel fremfor en byrde
En invitation til en efterfølgende workshop, hvor du kan arbejde hands-on med din virksomheds egen ESG-rapportering
Kort sagt: Du får både viden, inspiration og værktøjer til at omsætte ESG fra krav til konkurrencekraft – så du kan tage de næste skridt med ro i maven og en klar retning for din virksomhed.

Praktisk:
Dato: tirsdag den 7. oktober 2025
Tid: Kl. 08.30–11.00
Sted: Domicilet, Ellegårdvej 36, 6400 Sønderborg
Pris: Gratis – begrænsede pladser, tilmelding er nødvendig
Tilmeldingsfrist: 6. oktober 2025 inden kl. 12:00
Læs mere og tilmeld dig HER

Webinar - Job Search in Denmark (WiD)
2025-10-07 10:00 - 11:30
Work In Denmark invites you to join these job search webinars.
Could you use some practical help and guidance on how to successfully search for a job in
Denmark? Workindenmark invites you to join our webinar. You will be introduced to
important aspects of job search in Denmark and you will get an insight into writing a CV and
cover letter according to Danish requirements. Our webinar is an elaboration of the main
points in our e-learning course; Job Search in Denmark.
Registration online: Events for jobseekers
First come, first served.
Upcoming webinars in 2025/20256:
September 2nd, October 10th, November 4th, December 12th and January 6th – always from 10 am to 11.30 am.

Læseheltene
2025-10-07 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Gutterspace – Graphic Novel bogklub
2025-10-07 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er du vild med gode historier, ikoniske illustrationer og fascinerende worldbuilding? Bliv en del af vores nye bogklub, Gutterspace!
I Gutterspace* dykker vi i fællesskab ned i klassiske og banebrydende tegneserier. Mød andre ligesindede Graphic novel-læsere, og del dine tanker om alt fra dystopiske universer til indieperler – ingen kedelige analyser, bare gode snakke, passion og fælles læseoplevelser!
Claus Jacobsen, bibliotekar, medstifter af Planet Pulp og allround tegneserie-entusiast, inviterer ind og har håndplukket de første tre titler.
Første bog på programmet: Watchmen – vi starter episk!
Tag din yndlingssnack med, find din indre tegneserienørd frem, og træd ind i Gutterspace. Bogklubben foregår primært på dansk, men samtaler og tegneserierne kan være på engelsk, afhængigt af deltagerne.
*Gutterspace: Det tomme rum mellem tegneseriens paneler, hvor historien “lever videre” i læserens fantasi.

Vi mødes 3 gange i efteråret:
Tirsdag 9. september kl. 16.30 – 17.30: Watchmen (1986) af Alan Moore & Dave Gibbons
Tirsdag 7. oktober kl. 16.30 – 17.30: Hate (1990) af Peter Bagge
Tirsdag 11. november kl. 16.30 – 17.30: LOCAS: The Maggie and Hopey Stories (2004) af Jaime Hernandez

OBS: Biblioteket hjælper gerne med at skaffe tegneserien – henvend dig på dit lokale bibliotek.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Havets kollaps og vejen tilbage – Livestreaming fra Aarhus Universitet
2025-10-07 17:45 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
GRÅSTEN: Havet omkring Danmark lider og det moderne landbrug bærer en stor del af skylden. Hør om havets tilstand i 2025, de sidste 100 års udvikling og hvordan den grønne trepartsaftale lægger op til at vi ruller udviklingen tilbage og giver naturen mere plads.
Havet omkring Danmark lider. Rødspætter og skrubber er væk, ålen er ved at uddø og stenbiderrogns varsling af forårets komme er en fjern erindring. Stenbideren er sammen med torsken så nedfisket at alt fiskeri nu er forbudt. Samtidig er vandet i fjordene blevet så uklart at tidligere tiders ålegræsenge er forsvundet og erstattet af en mudderbund. Reelt er økosystemet i vores fjorde brudt sammen.
Årsagen til dette sammenbrud er at vi altid har brugt havet som losseplads. Det gik godt så længe danskerne spillede en mindre rolle i landskabet, men de sidste 150 år har vi overtaget kontrollen med alle naturens processer. Siden ca. år 1900 har vi tilført havet så mange næringsstoffer – fosfor og kvælstof – at havets økosystem er bukket under.
Engang, for 50 år siden, var det både spildevand fra byerne og landbrugets udledninger som var problemet. I dag er det landbrugets udledninger af kvælstof som er årsagen. Vi er det mest opdyrkede land i verden – i høj grad for at kunne brødføde vores mange millioner husdyr. Skove, søer og moser er væk, markerne er drænet og vandløbene er lavet om til kanaler hvis de ikke er lagt i rør.
I 2024 blev der indgået en historisk aftale – den grønne trepartsaftale – som for først gang i 6.000 år lægger op til at vi som danskere stopper med at udvide landbrugsarealet, ruller udviklingen tilbage og giver naturen mere plads. Det giver håb og er i vores historie et vendepunkt som trækker tråde tilbage til skabelsen af Grundloven og til den folkeoplysning der blev grundlagt i 1800-tallet af bl.a. N.F.S. Grundtvig og Steen Steensen Blicher.
I foredraget vil du høre om havets tilstand i 2025, udviklingen over mere end 100 år, hvordan næringsstoffer virker på naturen og hvordan mænd som Grundtvig og Blicher har formet vores liv og landskab.
Foredragsholder
Stiig Markager er professor i marin økologi og biogeokemi på Aarhus Universitet. Han kommer fra København og blev uddannet som biolog fra Københavns Universitet i 1987. Han har boet og forsket i Oslo, Aarhus, Canada og New Zealand og blev Lic. Scient. i 1992 fra Aarhus Universitet.
Hans forskning har helt fra specialet handlet om algers vækst og fotosyntese. Når planter vokser i vand, er lys og vandets klarhed en afgørende faktor, så målinger og matematiske modeller for lysets nedtræning i vand har været et centralt forskningsemne. Stiig Markager har forsket i alger og lys i verdens nordligste sø, Lake Hazen, i tropisk Thailand og jorden rund med den 3. danske Galathea ekspedition. I 1997 blev Stiig Markager ansat på Danmarks Miljøundersøgelser, og de negative miljøeffekter af næringsstoffer blev hurtigt et vigtigt emne for hans forskning.
I 1998 udviklede han de først modeller for danske fjordes respons på næringsstoffer – eutrofiering, og den forskning er i dag grundlaget for Danmarks forvaltning af havet i forhold til næringsstoffer. Over årene er formidling af miljøforhold blevet stadige vigtigere og han var i 2024 den 7. mest anvendt fagperson af danske medier.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
Mødelokale 1, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Havets kollaps og vejen tilbage – Livestreaming fra Aarhus Universitet
2025-10-07 18:45 - 21:00 | Biblioteket Sønderborg, Nørre Havnegade 15, Sønderborg, 6400, Danmark
SØNDERBORG: Havet omkring Danmark lider og det moderne landbrug bærer en stor del af skylden. Hør om havets tilstand i 2025, de sidste 100 års udvikling og hvordan den grønne trepartsaftale lægger op til at vi ruller udviklingen tilbage og giver naturen mere plads.
Havet omkring Danmark lider. Rødspætter og skrubber er væk, ålen er ved at uddø og stenbiderrogns varsling af forårets komme er en fjern erindring. Stenbideren er sammen med torsken så nedfisket at alt fiskeri nu er forbudt. Samtidig er vandet i fjordene blevet så uklart at tidligere tiders ålegræsenge er forsvundet og erstattet af en mudderbund. Reelt er økosystemet i vores fjorde brudt sammen.
Årsagen til dette sammenbrud er at vi altid har brugt havet som losseplads. Det gik godt så længe danskerne spillede en mindre rolle i landskabet, men de sidste 150 år har vi overtaget kontrollen med alle naturens processer. Siden ca. år 1900 har vi tilført havet så mange næringsstoffer – fosfor og kvælstof – at havets økosystem er bukket under.
Engang, for 50 år siden, var det både spildevand fra byerne og landbrugets udledninger som var problemet. I dag er det landbrugets udledninger af kvælstof som er årsagen. Vi er det mest opdyrkede land i verden – i høj grad for at kunne brødføde vores mange millioner husdyr. Skove, søer og moser er væk, markerne er drænet og vandløbene er lavet om til kanaler hvis de ikke er lagt i rør.
I 2024 blev der indgået en historisk aftale – den grønne trepartsaftale – som for først gang i 6.000 år lægger op til at vi som danskere stopper med at udvide landbrugsarealet, ruller udviklingen tilbage og giver naturen mere plads. Det giver håb og er i vores historie et vendepunkt som trækker tråde tilbage til skabelsen af Grundloven og til den folkeoplysning der blev grundlagt i 1800-tallet af bl.a. N.F.S. Grundtvig og Steen Steensen Blicher.
I foredraget vil du høre om havets tilstand i 2025, udviklingen over mere end 100 år, hvordan næringsstoffer virker på naturen og hvordan mænd som Grundtvig og Blicher har formet vores liv og landskab.
Foredragsholder
Stiig Markager er professor i marin økologi og biogeokemi på Aarhus Universitet. Han kommer fra København og blev uddannet som biolog fra Københavns Universitet i 1987. Han har boet og forsket i Oslo, Aarhus, Canada og New Zealand og blev Lic. Scient. i 1992 fra Aarhus Universitet.
Hans forskning har helt fra specialet handlet om algers vækst og fotosyntese. Når planter vokser i vand, er lys og vandets klarhed en afgørende faktor, så målinger og matematiske modeller for lysets nedtræning i vand har været et centralt forskningsemne. Stiig Markager har forsket i alger og lys i verdens nordligste sø, Lake Hazen, i tropisk Thailand og jorden rund med den 3. danske Galathea ekspedition. I 1997 blev Stiig Markager ansat på Danmarks Miljøundersøgelser, og de negative miljøeffekter af næringsstoffer blev hurtigt et vigtigt emne for hans forskning.
I 1998 udviklede han de først modeller for danske fjordes respons på næringsstoffer – eutrofiering, og den forskning er i dag grundlaget for Danmarks forvaltning af havet i forhold til næringsstoffer. Over årene er formidling af miljøforhold blevet stadige vigtigere og han var i 2024 den 7. mest anvendt fagperson af danske medier.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Deutsch-Dänischer Stammtisch für Zuzügler
2025-10-07 19:00 - 22:00 | SKAAL, Rådhustorvet 6, Sønderborg, 6400
Bist du neu in der Gemeinde Sønderborg oder lebst du hier schon eine Weile? Dann komme zu unserem monatlichen Stammtisch und treffe andere Zuzügler sowie Dänen aus der Gegend.
Der Stammtisch findet immer am 1. Dienstag im Monat statt von 19 Uhr bis open end. Wir treffen uns immer im SKAAL – Craft Beer & Food, Rådhustorvet 6 in Sønderborg.
Der Stammtisch findet auf Deutsch statt. Alle sind willkommen – Zuzügler und Einheimische. Eine Anmeldung ist nicht erforderlich.

Far på færde
2025-10-08 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Godnathistorie og fællesspisning
2025-10-08 17:00 - 19:00 | Ulkebøl Kirke, Kaplenivej 2, Sønderborg, 6400
Tag børnene, deres bamser og hovedpuden under armen og kom til Ulkebøl Kirke.
Vi har gjort klar i kirken med hynder og sækkestole, som man kan slænge sig i.
Vi begynder med en kort gudstjeneste for familier med børn i alderen 2-8 år.
Yngre og ældre søskende er naturligvis også velkomne.
Bagefter spiser vi sammen i Degnegården, og du slipper for opvasken.
Pris pr. familie 50 kr. for at deltage i måltidet.
Tilmelding på vores hjemmeside:
www.ulkeboelkirke.dk

Puk Elgård & Anders Kofoed
2025-10-08 19:00 | Sønderborg Teater, Strandvej 1, Sønderborg, 6400, Danmark
Puk Elgård og Anders Kofoed præsenterer: Verdens Vildeste Venskab

Elsker din hund dig virkelig?
Drømmer den om dig, når den sover?
Og hvorfor i alverden slæber den rundt på dine gamle strømper som en uvurderlig skat?

Det unikke forhold mellem mennesker og hunde strækker sig over utrolige 45.000 år – et venskab, der har overvundet forskelle, skabt samhørighed og gjort os til uadskillelige partnere.
Men hvad er hemmeligheden bag denne dybe forbindelse?
Svaret finder du her.
Med rørende historier, overraskende forskning og masser af humor tager Puk og Anders dig med på en rejse gennem hundenes fascinerende verden.
Du vil opdage:

Hvorfor din hunds kærlighed er ægte – og hvordan den viser det.
Hvordan videnskaben forklarer din hunds adfærd og følelser.
Hvorfor mennesker og hunde er skabt til at være de bedste venner.

Bliv klogere, grinet færdig og tag hjem med en ny forståelse af din firbenede ven.
Dette foredrag er for alle, der elsker hunde – og for alle, der vil forstå, hvorfor de elsker os

Nordborg Gospelkor synger i Havnbjerg Kirke
2025-10-08 19:00 - 20:00 | Havnbjerg Kirke
plev en stemningsfuld aften fyldt med gospelmusik, når Nordborg Gospelkor underholder i Havnbjerg Kirke den 8. oktober kl. 19. Alle er velkomne til at nyde musikken, og der er fri entré.
Nordborg Gospelkor står klar til at invitere alle til en koncert i Havnbjerg Kirke. Under ledelse af Stine Möglich vil koret fylde kirkerummet med energifyldte og stemningsfulde gospeltoner denne aften.
Med sig har de dygtige musikere Tom Tindal Iwersen på trommer og Thorstein Hemmet på bas, som sammen med koret vil sikre en aften fyldt med gode vibes og masser af gospelenergi.
Alle er hjerteligt velkomne til at deltage i denne musikalske begivenhed, der garanterer en aften med højt humør.

JobFestival Efterår 2025
2025-10-09 14:00 - 16:00 | Hotel Sønderborg Kaserne i SALEN, Gerlachsgade 8, Sønderborg, 6400
Er du klar til jobjagt? Så kom til JobFestival efterår 2025 på Hotel Sønderborg Kaserne i SALEN, Gerlachsgade 8 6400 Sønderborg
På JobFestivalen kan du møde virksomheder, der søger nye medarbejdere og måske dig! Kom og få en uformel snak, stil dine spørgsmål og få indsigt i, hvad arbejdspladsen kan tilbyde.
Deltagende virksomheder: opdateres løbende

Scandic Sønderborg
Familieindsatser / Familieteam
BHJ A/S
Essentia Protein Solutions
DEKRA Danmark
JKS A/S
Erhvervsakademi SydVest (EASV)
LINAK A/S
Senior Erhverv Sønderborg
Region Syddanmark
Deutscher Kindergarten Gråsten
De 5 Stjerner A/S
Omnicon A/S
Forenede Service A/S
Sønderborg Vækstråd
Als Bil Leasing ApS
Lumidron Aps
Danfoss A/S
DAT-Schaub A/S
Jobcenter Sønderborg
Müller Gas Equipment A/S
Sonfor A/S
Jens & Laura Rengøring ApS
Umove A/S
Caras I/S
Kongsvang A/S
Fætter BR A/S
Business College Syd
Serwiz A/S
Allstars
Uddannelsesenheden
EUC Syd
ABENA A/S
SAAB A/S
Danish Crown A/S
Min bolighandel
Danske diakonhjem
Sammen om job 3F og HK

Vin&Vinyl ♥ Bogholderiet: Censurfri zone!
2025-10-09 19:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Bibliotekets elskede vinylspecialister og boganmelderne forenes til en magisk aften.
Vin & Vinyl er blevet lidt mere modig i denne sæson, og den spæde flirt med Bogholderiet bliver til en ægte kærlighedsaffære, hvor musik og litteratur igen smelter sammen! Vi bryder censuren fra magtfulde instanser og highlighter bøger og plader, der blev forbudt, censureret eller stemplet som for farlige til at slippe ud!
Claus og Camilla fra Vin & Vinyl og Line og Sigurbjörg fra Bogholderiet har sat en aften sammen, hvor vi hylder oprørerne, de rebelske stemmer og de værker, som sætter sind i brand og giver magthaverne overarbejde. Skål med os for ytringsfriheden og alle dem, der tør sprænge rammerne.
Om Vin & Vinyl
Efteråret med Camilla, Claus og alle pladerne bliver ikke kedeligt – tværtimod! Vin & Vinyl ruller sig ud med vilde skurke, litterære forbud, sene decemberdrømme og en vaskeægte roadtrip gennem musikken. Vi snurrer pladerne og skænker i glassene, mens vi sammen med jer rejser gennem mørke toner, ikoniske stemmer og rebelske fortællinger.
Om Bogholderiet
Bogholderiet er en arrangementsrække, hvor bibliotekets medarbejdere anbefaler gode bøger til din næste læseoplevelse.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Nordic Masterclass
2025-10-09 19:30 - 21:30 | Koncertsalen Alsion, Alsion 2, Sønderborg, 6400, Danmark
Det hele startede i Alsion for over 10 år siden, da Nordic Masterclass blev grundlagt i 2012. Hvert år ansøger mere end 100 talentfulde dirigenter fra hele verden om en af de eftertragtede pladser. Deltagerne får en unik mulighed for at blive vejledt og undervist af den legendariske finske dirigent Jorma Panula samt den danske dirigent Maria Badstue, der også er kursets stifter. Som en del af oplevelsen kan man nyde en spændende afslutningskoncert, som er gratis at opleve – en enestående chance for at overvære morgendagens dirigenter i aktion.

Ca. 1 time og 50 minutter med pause

Vært:
Maria Badstue
Læremester:
Jorma Panula
Program:
F. Mendelssohn: Hebriderne, koncert-ouverture, op. 26
J. Haydn: Symfoni nr. 104, D-dur, (London)
C. Nielsen: Bøhmisk-dansk folketone
L. v. Beethoven: Symfoni nr. 3, op. 55, Es-dur (Eroica)

ART EXIBITION med Øhavskunstnerne
2025-10-10 - 2025-10-16 | KunstPunkt, Storegade 14, Augustenborg, 6440
Kunstudstilling ART EXIBITION
KunstPunkt Storegade 14 Augustenborg
Fra lør. 11. – 16. okt.
Fernisering lørdag 11. oktober kl. 13–16 med workshop og Artist Talk.

En mangfoldig udstilling med Øhavskunstnerne præsenterer maleri, skulptur, tryk, portrætter og konceptkunst.

Øhavskunstnerne inviterer til en ny og alsidig udstilling, hvor både erfarne og nye medlemmer viser deres kunstneriske udtryk. Siden 1987 har gruppen samlet kunstnere fra Færøerne til Ruhr-området, og i denne præsentation kan publikum opleve alt fra Anita Køtlums stemningsfulde malerier til Elke Bliese og Erik Flyenrings arbejde med maleri og tryk. Jens Koch præsenterer akvareller og malerier, mens Pia Storm viser skulpturer og Eva Rowley både maleri, skulptur og smykker. Roland Runge udfolder sin konceptkunst, og Walther Juul bidrager med portrætter.
Ferniseringen finder sted lørdag den 11. oktober kl. 13–16. Her kan gæsterne deltage i en gratis workshop i portrætmaling med Jens Koch og Walther Juul kl. 13.30–15.00 (egen materialer medbringes). Kl. 15.00 følger en Artist Talk med Eva Rowley, hvor publikum får mulighed for at komme tættere på kunstnerens arbejdsproces og tanker.
Også gæsteudstillerne spiller en central rolle i helheden: Beth Lehner viser grafik, mens Birgitte Busk arbejder med trådmaleri. Derudover kan publikum under hele udstillingsperioden opleve Roland Runges videooptagelser fra otte af Øhavskunstnernes atelierer – et særligt indblik i de kreative processer bag værkerne.

Danmarks Motionsdag – Mental Sundhedsdag
2025-10-10 14:00 - 16:30 | Center for Verdensmål, Løkkegårdsvej 3, 6400 Sønderborg, Løkkegårdsvej 3, Sønderborg, 6400
GRATIS TILBUD TIL VIRKSOMHEDER
Giv medarbejderne en god start på efterårsferien!
Alle arbejdspladser i Sønderborg Kommune inviteres til en dejlig eftermiddag på Kær Vestermark med fokus på motion, motivation, trivsel og samvær.
Tag dine kollegaer med under armen og meld jer til dagen. Deltagelse er GRATIS, men man skal tilmelde sig via “Køb Billet” linket.
Alle er velkommen!
PROGRAM
13.45 Deltagerne ankommer til Kær Vestermark
14.00 Officiel velkomst ved Sønderborg Kommune
14.05 Inspirationsoplægget ”Arbejdsglæde – hvad er egentlig meningen?” ved erhvervspsykolog Helen Eriksen
14.50 Opvarmning
15.00 Aktivitet (løb, O-løb og/eller cykling) – efter aktiviteten er der mulighed for at købe forfriskninger, kaffe og kage
16.30 Tak for i dag
Arrangementet er støttet af Fabrikant Mads Clausen Fonden og Sønderborg Kommune.

Skibet er ladet med Pelle
2025-10-10 20:00 | Sønderborg Teater, Strandvej 1, Sønderborg, 6400
Hej! Jeg hedder Pelle, og jeg er femogenhalv år!
Trine Gadeberg er tilbage som Pelle på fem og et halvt år. Stævn ud i et forrygende show fyldt med sandheder – som set og sagt i børnehøjde.
I over 2 timer spillede Trine samtlige karakterer i en tour de force af et one-woman show, for med næsten 30 år i branchen, som en af landets mest benyttede komikere og entertainere, så er selvgjort nemlig velgjort.
Og som Pelle ville have anskuet det i sit barnesind, så er der ingen grund til at stoppe mens legen er god, så nu gør Trine det igen!
Det nye one-woman show har fået den maritime titel – Skibet er ladet med Pelle.
Og endnu engang vil publikum opleve de voksnes verden igennem det uskyldige barnesind, som er Pelles. For ingen er nemlig fredet, når Pelle denne gang har fået hyre som en del af underholdningen ombord på et cruiseskib i middelhavet, der vægter nonstop buffet og ekstra klor i den tilpissede pool, højere end selve sikkerheden om bord.
Igen vil Pelle få selskab af en lang række andre karakterer, som sammen med ham skal synge, trylle og danse sige igennem underholdning på skibet der aldrig sover.
Velkommen om bord og du skal selvfølgelig slippe for et – Kom bar’do’! så hvad med et – Kom an’do!?
Bag om Pelle
I 2020 fik revyfiguren Pelle sit helt store gennembrud på sociale medier, da hans nytårstale fik over tre millioner visninger og 70.000 delinger på Facebook. Harsk samfundskritik og -satire strømmer gennem den populære ”fem og en halv-år gamle” Pelle, når han med sit barnesprog gengiver de samtaler, han overhører sine forældre have om alt fra coronaregler, fodbold og påske til krigen i Afghanistan.
Pelle kom oprindeligt til verden i 1989 under navnet Svend-Bent, da Trine Gadeberg arbejdede som pædagogmedhjælper og fik opsnappet guldkorn af børnene i institutionen. Efter kort tid blev Svend-Bent til en reel revyfigur, som optrådte i lokalområdet. Pelle, som vi kender i dag, blev dog til under Kerteminderevyen i 2017 og året efter sluttede Kasper Le Fevre sig til som tekstforfatter på figuren.
Pelle har sidenhen fået et mere politisk satirisk udtryk – og med et glimt i øjet sætter Gadeberg og Le Fevre fokus på, hvordan børn opfatter den måde, voksne taler til og med hinanden om samfundsaktuelle emner. I 2018 fik Trine Gadeberg ”Årets Revykunstner”, også kendt under navnet ”Årets Dirch” for rollen som Pelle.
”Pelle lever i en verden, hvor voksne mennesker har mange meninger om, hvordan livet skal leves og ikke mindst, hvordan landet skal ledes. Pelle er derfor på mange måder et sandhedsvidne i den kyniske verden, vi lever i. Tonen har ikke før været så modbydelig og hård blandt voksne, som den er lige nu, og det forholder Pelle sig helt barnligt og åbenlyst til,” fortæller Trine Gadeberg.
Om Trine Gadeberg
Trine Gadeberg er sangerinde, revyskuespiller og multikunstner, og hun har siden 90’erne spillet med i utallige revyer landet over.
I 2003 blev hun får alvor landskendt med rollen som Pyt i julekalenderen Nissernes Ø. Hun har deltaget i Dansk Melodi Grand Prix med sangen Lykkefugl (2000), udgivet albummene Loving You (2001), Der stråler en stjerne (2008) og Diva (2009).
Siden 2010 har Trine Gadeberg optrådt med den komiske kvartet City Singler, med blandt andet Sofie Lassen-Kahlke, Kaya Brüel, Anne Louise Hassing, Vicki Berlin, Sofie Stougaard og Anne Sofie Espersen.
Senest optrådte Trine Gadeberg med showet Gammel vin på nye tasker (2019).
I 2020 producerede Trine Gadeberg sammen med sin mand, Kasper Le Fevre, første afsnit af podcastserien Den Hvide Dame samt strikkepodcasten Mens vi strikker i selskab med Ditte Hansen og Christiane Gjellerup Koch.
2022 blev året hvor Verden Ifølge Pelle var på Danmarksturne første gang efterfulgt af intet mindre end 16 ekstra shows i foråret 2023.

King Lear
2025-10-11 10:00 - 10:40 | Biblioteket Sønderborg, Nørre Havnegade 15, Sønderborg, 6400, Danmark
Kage, kaos og kærlighed med Passepartout Theatre Production
Skyd efterårsferien godt i gang og kom med i bageriet, når to skøre bagere skal bage en helt særlig fødselsdagskage – til selveste Kong Lear!
Kongen er blevet gammel og vil dele sit rige mellem sine tre døtre. Men først vil han vide: hvem elsker ham mest?
Mens melet flyver og kagedejen æltes, folder et stort drama sig ud i det lille bageri. De to bagere fortæller historien om Kong Lear – med grin, gær og masser af hjerte – så både børn og voksne kan være med.
Fra 6 år.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Familie-Solisterier
2025-10-11 14:00 - 15:00 | Café Alsion, Alsion 2, Sønderborg, 6400
Vi laver et Familie-Solisterier! Glæd jer til bugtaler Peter Nørgaard. Gratis entre.
Nu kommer en Solisterier for alle i familien – også de mindste. I dag gælder det bugtaler Peter Nørgaard, som rigtig mange kender fra tv.
Det bliver SÅ sjovt!
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

Arne Alligator
2025-10-11 15:00 | Sønderborg Teater, Strandvej 1, Sønderborg, 6400, Danmark
Arne Alligator er ikke bare en alligator – han er børnenes superstjerne og bedste ven!
Med sit kæmpe smil, fjollede finurligheder og uimodståelige sange inviterer han jer med på en livlig rejse gennem junglen, hvor grin, glæde og fællesskab blomstrer under palmerne.
Når Arne går på scenen, går det ikke stille for sig! Showet er pakket med hits, som børnene allerede elsker og synger med på derhjemme – men her må de skråle med alt, hvad de har, danse i gangene og slippe begejstringen løs! Det bliver vildt, det bliver varmt – og det bliver helt vidunderligt!
Med over 220 millioner visninger på YouTube og millioner af streams er Arne Alligator et vaskeægte nordisk børneikon. Hans musik blander pop, rock, reggae og verdensrytmer, spillet live på rigtige instrumenter – og leveret med et glimt i øjet og kærlighed i hjertet.
Arne er sød, krammeklar og fuld af nysgerrighed – en ægte ven, som børnene elsker både på scenen og derhjemme. Måske vil de endda have ham med hjem som bamseven, så jungleminderne kan leve videre længe efter sidste tone har klinget ud.
Tag børn eller børnebørn med på et magisk jungleeventyr fyldt med musik, farver og fantastiske figurer. Arne Alligator LIVE er mere end bare et show – det er en fest for hele familien, hvor hjerterne danser, og grinene runger som ekko i junglen!

Flying Superkids
2025-10-11 16:00 - 18:00
FLYING SUPERKIDS VENDER TILBAGE TIL SØNDERBORG!

Glæd jer til hæsblæsende underholdning, højtflyvende spring og sprudlende livsglæde, når Flying Superkids optræder i Sydjysk Sparekasse Skansen den 11. og 12. Oktober
Billetter kan købes på www.flyingsuperkids.com

KLØVEDAL
2025-10-11 19:30 - 21:00 | Hotel Sønderborg Strand, Strandvej 1, Sønderborg, 6400, Danmark
MUSIKTEATER. Kløvedal er en gennemmusikalsk forestilling, der tager udgangspunkt i Nadia Kløvedals bestseller-erindringsbog om hendes opvækst i hippietidens 70’ere på godt og ondt. Producent “Det flydende teater”

Åbent hus på Nordals Naturskole
2025-10-12 10:00 - 15:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag hele familien med i skoven. Kom og vær med til et væld af familie aktiviteter på Nordals Naturskole. Vi bygger, snitter, smager, arbejder og er kreative med naturens materialer. Kom og vær med – der er aktiviteter til hele dagen.
Det er for alle.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

Frokostjazz med Don Vappie og Finn Burich
2025-10-12 11:30 - 16:00 | Hotel Sønderborg Strand, Strandvej 1, Sønderborg, 6400, Danmark
Intet mindre end en utrolig jazzoplevelse i Sønderborg venter publikum søndag den 12. oktober. Til frokostjazz på Hotel Sønderborg Strand spiller nemlig det amerikansk/danske jazzensemble Don Vappie & Finn Burich Internationale New Orleans Jazzband.
Bandet består af musikere fra forskellige lande og ledes af den amerikanske jazzmusiker Don Vappie og den danske trombonist Finn Burich. Sammen bringer de den autentiske lyd fra New Orleans ud til et publikum, som ved utallige udsolgte koncerter har mødt netop dette band med virkelig stor begejstring.
Bandet forener det bedste fra amerikansk og europæisk jazztradition, med hovedvægt på den karakteristiske New Orleans-lyd: energisk, livlig og fyldt med improvisation. Gruppen spiller en vigtig rolle i at udbrede jazzkulturen og formidle musikarven fra New Orleans til nye generationer.
Frokostjazz arrangeres af New Orleans Jazz Sønderborg. Billet kan købes via hjemmesiden neworleansjazz.nu og indbefatter to stykker smørrebrød. Der er adgang fra kl. 11.30. Koncerten slutter kl. 16.

Kreativ efterårsferie for børn og unge
2025-10-13 09:00 - 14:00 | sønderjyllands kunstskole, Nørre Havnegade 15, Sønderborg, 6400, Danmark
Sønderjyllands Kunstskole holder billedskole for kreative kunstnerspirer, der går i i 0.-9. klasse og bor i Sønderborg Kommune.
3 dage med fantasi, farver og fordybelse hvor børn og unge får muligheden for at lave små kunstværker med professionelle kunstnere som lærere.
Mandag den 13.10. kl. 9-14
Tirsdag den 14.10. kl. 9-14
Onsdag den 15.10. kl. 9-14
Bemærk! Tilmelding gælder for alle 3 dage. Prisen inkl. blandt andet alle materialer.

Stor, større, størst
2025-10-13 10:00 - 10:45 | Biblioteket Sønderborg, Nørre Havnegade 15, Sønderborg, 6400, Danmark
Glæd jer til en humoristisk forestilling med Teater Badut
Er det bedst at være stor eller lille? Og hvornår er man stor nok? Hvad nu hvis man bliver så stor, at der slet ikke er plads til en i verden?
En poetisk og humoristisk klovneforestilling om klovnen Frk. Lange, der pludselig en dag får storhedsvanvid!
Inspireret af Halfdan Rasmussens børnebog Lange Peter Madsen.
For børn 3-7 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Sigurds rumrejse
2025-10-13 15:00 - 17:00 | Søndeborg Teater, Strandvej 1, Sønderborg, 6400
Teaterkoncert – in Space for hele familien. Sigurd Barret er klar med sit nye store formidlingsprojekt, teaterkoncerten Sigurds Rumrejse, som bringer os ud på en eventyrlig rejse ud i rummet.

Den standhaftige tinsoldat
2025-10-14 10:00 - 10:45 | Biblioteket Gråsten, Ahlmannsparken, Gråsten, Syddanmark, 6300, Danmark
Andersens Kuffert Teater besøger biblioteket
Glæd jer til at opleve H.C. Andersens klassiske eventyr om den store kærlighed, som sættes så gevaldigt på prøve.
En fødselsdag ændrer alt, da en dreng pakker en æske op med 25 tinsoldater – men én af dem skiller sig ud – den 25. soldat har kun ét ben. Om natten vækkes tinsoldaten til live og forelsker sig i en yndefuld danserinde, der balancerer på ét ben – præcis som ham. Men kærligheden får en fjende, da en mørk trold fra legetøjsskabets skygger hævder, at danserinden tilhører ham.
For børn 3-9 år og deres voksne.
Begivenheden foregår her:
Biblioteket Gråsten
BHJ Salen, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Free webinar: Living and working in Denmark
2025-10-14 10:00 - 11:30
Are you interested in knowing what it is like to live and work in Denmark? And would you like to get information about job possibilities in Denmark? Then join one of our free-of-charge webinars and learn more about:

Living and Working in Denmark
The Danish Labour Market
Job opportunities in Denmark

All internationals are welcome to sign up. It will be fun, informative and hyggeligt!
The webinars will be held in English via Skype. You can sign up via the link below:
Events for jobseekers
Deadline for signing up is the day before the webinar at 10 am.
If you have any questions, you are welcome to contact workindenmark@workindenmark.dk
Upcoming webinars in 2025/2026:
September 9th, October 14th, November 11th, December 9th and January 13th – always from 10 am to 11.30 am.
